Er man blandt dem, der har brugt søndagen på at sejle på Limfjorden, kan det have betydet ekstra ventetid. Hele formiddagen har der været problemer med at åbne broen, fordi en motor i bommen, der skal tilbageholde trafikken, er gået i stykker. - Vi kan ikke bare åbne broen og håbe på, at bilerne standser, siger brovagten. I løbet af formiddagen har han været nødt til at slå bommen ned manuelt, og det har givet ekstra ventetid. I skrivende stund venter fem lystbåde på at broen åbner. En elektriker er blevet tilkaldt, og brovagten håber, at problemerne snart er løst.

Opsummering:
En defekt motor i bommen, der skal holde trafikken på Limfjordsbroen tilbage, betyder ventetid for de sejlende.